اندونزینین باتیسیندا یئرلشن پاپوا ایالتین‌ده سلاح‌لی آیریلیقچی قروپون تشکیل ائتدیگی سالدیری‌دا ۳۱ ایشچی حیاتینی ایتیردی.
کومپاس قزئتینین خبرینه گؤره، بازار گونو ایالتین ندوگا بؤلگه‌سین‌ده داغ‌لیق اراضی‌ده تیکینتی‌سی داوام ائد‌ن کؤرپوده چالیشان ۳۱ ایشچی، اؤزلرینی باتی پاپوا میلی قورتولوش اوردوسو آدلان‌دیران سلاح‌لی آیریلیقچی قروپون سالدیریسینا اوغرادی.
ایلک سالدیریدا ۲۴ ایشچی‌نین اؤلدویو ایفاده ائدیلرکن، حادثه یئرین‌دن قاچاراق بؤلگه‌ده‌کی بیر مجلس عضوونون ائوینه سیغینان ۸ ایشچی‌دن ۷سینین ده دونن ائوه باسقین ائد‌ن سلاح‌لی قروپون سالدیریسی نتیجه‌سین‌ده حیاتینی ایتیردیگی قید اولوندو.
خبرده، ائودکی ایشچیلردن بیرینین قاچدیغی آنجاق هارادا اولدوغونون بیلینمه‌دیگی معلوماتی دا یئر آلدی.
سالدیرینین سببینه دایر هله‌لیک، آچیقلاما وئریلمه‌دی.
اندونزی تورپاقلارینا قاتیلدیغی ۱۹۶۳ه قدر هلند کنترلوندا‌کی پاپوا بؤلگه‌سین‌ده آیریلیقچی سلاح‌لی قروپلار طرفین‌دن مستقیل‌لیک یانلیسی فعالیتلر یئریدیلیر.
